# metadata.dc.description.abstract[].value
L'aspecte més apassionant de la meva feina és que contínuament estic aprenent. La genètica és una ciència jove que està en plena fase d'expansió. Recordo que fa vint anys, davant de cada nou avenç en genètica, se'm preguntava què es podria arribar a fer i saber. Sovint em plantejaven escenes d'un món quasi apocalíptic i distòpic, basades en l'imaginari col·lectiu creat pels llibres i pel·lícules de ciència-ficció. Com a científica i, basant-me en el que sabíem llavors, responia que allò que em plantejaven era impossible i molt allunyat de la realitat, però el cert és que avui dia respondria de forma molt diferent. Si llavors m'haguessin enviat en una càpsula del temps i hagués «aterrat» en aquesta època, no donaria crèdit als meus ulls. El que llavors era impossible, o semblava molt llunyà en el futur, forma ja part del nostre dia a dia. La realitat sobrepassa la ficció.

# metadata.dc.relation.ispartof[].value
Mètode. Revista de difusió de la investigació, 2020, vol. 2, num. 105, p. 100-100

# metadata.dc.rights[].value
cc-by-nc-nd (c) Marfany i Nadal, Gemma, 2020

# metadata.dc.source[].value
Articles publicats en revistes (Genètica, Microbiologia i Estadística)